CELEX: 62014CN0151
Language: hr
Date: 2014-03-31 00:00:00
Title: Predmet C-151/14: Tužba podnesena 31. ožujka 2014. – Europska komisija protiv Republike Latvije

26.5.2014   
            
            
               HR
            
            
               Službeni list Europske unije
            
            
               C 159/19
            
         Tužba podnesena 31. ožujka 2014. – Europska komisija protiv Republike Latvije
   (Predmet C-151/14)
   2014/C 159/26
   Jezik postupka: latvijski
   
      Stranke
   
   
      Tužitelj: Europska komisija (zastupnici: I. Rubene i H. Stølbæk)
   
      Tuženik: Republika Latvija
   
      Tužbeni zahtjev
   
   
               —
            
            
               zaključiti da javnobilježnička služba, kako je trenutno uređena u latvijskom pravnom poretku, ne predstavljaju izvršavanje javnih ovlasti države članice u smislu iznimke sadržane u članku 51. stavku 1. Ugovora o funkcioniranju Europske unije i posljedično utvrditi da, kada je riječ o vezivanju imenovanja javnih bilježnika uz uvjet državljanstva, propisi Republike Latvije uvode diskriminaciju na temelju državljanstva koja je zabranjena člankom 49. Ugovora.
            
         
               —
            
            
               utvrditi da je Republika Latvija povrijedila obveze koje ima na temelju članka 49. Ugovora time što je imenovanje javnih bilježnika vezala uz uvjet državljanstva.
            
         
               —
            
            
               naložiti Republici Latviji snošenje troškova.
            
         
      Tužbeni razlozi i glavni argumenti
   
   Komisija navodi da je propisivanje državljanstva kao uvjeta za pristup javnobilježničkom zanimanju diskriminatorno te da neproporcionalno ograničava slobodu poslovnog nastana. Na taj je način Republika Latvija povrijedila obveze koje ima na temelju članka 49. Ugovora o funkcioniranju Europske unije.
   Komisija tvrdi da javnobilježnička služba, kako je uređena propisima Republike Latvije, po svojoj naravi nije povezana s izvršavanjem javnih ovlasti i da se, posljedično, propisivanje državljanstva kao uvjeta za pristup javnobilježničkom zanimanju ne može opravdati iznimkom predviđenom u članku 51. Ugovora o funkcioniranju Europske unije.